turjo4nis/wikipedia-bn-dump-20250701 huggingface dataset:
মারাইজ ইরাসমাস

মারাইজ ইরাসমাস (; জন্ম: ২৭ ফেব্রুয়ারি, ১৯৬৪) দক্ষিণ আফ্রিকায় জন্মগ্রহণকারী আন্তর্জাতিক ক্রিকেট আম্পায়ার। তিনি আন্তর্জাতিক ক্রিকেট কাউন্সিল কর্তৃক মনোনীত আইসিসি’র সেরা আম্পায়ার তালিকার একজন সদস্য। প্রথম-শ্রেণীর ক্রিকেটে বোল্যান্ড ক্রিকেট দলের হয়ে খেলেছেন। খেলায় তিনি অল-রাউন্ডারের ভূমিকায় অবতীর্ণ হতেন।

ইরাসমাস ২০০৮ সালে আন্তর্জাতিক আম্পায়ার তালিকায় অন্তর্ভুক্ত হন। এরপর খুব দ্রুত ২০১০ সালে আইসিসি’র সেরা আম্পায়ার তালিকায় সদস্যরূপে উত্তরণ ঘটান।

আম্পায়ারিত্ব 
১৮ অক্টোবর, ২০০৭ তারিখে নাইরোবি'র নাইরোবি জিমখানা স্টেডিয়ামে অনুষ্ঠিত কেনিয়া বনাম কানাডা'র মধ্যকার একদিনের আন্তর্জাতিক ক্রিকেটের মাধ্যমে আম্পায়ার জীবনে প্রবেশ করেন। এর পূর্বেই অবশ্য টি২০ ক্রিকেটে আম্পায়ার হিসেবে অভিষিক্ত হয়েছেন। ২৪ ফেব্রুয়ারি, ২০০৬ তারিখে জোহানেসবার্গের ওয়ান্ডারার্স স্টেডিয়ামে অনুষ্ঠিত দক্ষিণ আফ্রিকা বনাম অস্ট্রেলিয়ার মধ্যে অনুষ্ঠিত টি২০ ক্রিকেটে খেলা পরিচালনা করেন। পরবর্তীতে ১৭-২১ জানুয়ারি, ২০১০ তারিখে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত বাংলাদেশ-ভারতের মধ্যকার টেস্টে প্রথমবারের মতো খেলা পরিচালনার সুযোগ পান।

ক্রিকেট বিশ্বকাপ, ২০১৫ 
অস্ট্রেলিয়া ও নিউজিল্যান্ডে যৌথভাবে অনুষ্ঠিত ২০১৫ সালের ক্রিকেট বিশ্বকাপে বিশ-সদস্যের আম্পায়ারের তালিকায় অন্যতম সদস্য ছিলেন তিনি। তন্মধ্যে, ১৪ ফেব্রুয়ারি, ২০১৫ তারিখে ক্রাইস্টচার্চের হ্যাগলে ওভালে অনুষ্ঠিত নিউজিল্যান্ড ও শ্রীলঙ্কার মধ্যকার উদ্বোধনী খেলাটি পরিচালনা করেন। ২০ মার্চ, ২০১৫ তারিখে অ্যাডিলেড ওভালে অনুষ্ঠিত কোয়ার্টার-ফাইনালে অস্ট্রেলিয়া-পাকিস্তানের খেলাও পরিচালনা করেছেন।

আম্পায়ার পরিসংখ্যান 
১ সেপ্টেম্বর, ২০১৬ তারিখ পর্যন্ত:

বিতর্কিত ভূমিকা 
শুরুতে আম্পায়ার হিসেবে সঠিক ও সুন্দরভাবে খেলা পরিচালনা করেছেন। কিন্তু জুলাই/আগস্ট, ২০১১ সালে অনুষ্ঠিত ভারত-ইংল্যান্ডের মধ্যেকার টেস্ট সিরিজে মাঠে তার ভূমিকা নিয়ে প্রশ্নবিদ্ধতায় পড়ে যান। বিশেষ করে ট্রেন্ট ব্রিজে অনুষ্ঠিত দ্বিতীয় টেস্টে অধিকাংশ দর্শকই তার সিদ্ধান্তে হতবাক হন।

অস্ট্রেলিয়া ও শ্রীলঙ্কার মধ্যেকার একদিনের আন্তর্জাতিক ক্রিকেট সিরিজের চতুর্থ খেলায় ডেভিড ওয়ার্নারকে এলবিডব্লিউ প্রদান করে পুনরায় সবচেয়ে বেশি প্রশ্নের মুখোমুখি হন।

তথ্যসূত্র 

দক্ষিণ আফ্রিকান ক্রিকেটার
১৯৬৪-এ জন্ম
জীবিত ব্যক্তি
দক্ষিণ আফ্রিকার টেস্ট ক্রিকেট আম্পায়ার
দক্ষিণ আফ্রিকার একদিনের আন্তর্জাতিক ক্রিকেট আম্পায়ার
দক্ষিণ আফ্রিকার টুয়েন্টি২০ আন্তর্জাতিক ক্রিকেট আম্পায়ার
ক্রিকেট আম্পায়ার
বোল্যান্ডের ক্রিকেটার
সাঈদ আজমল

সাঈদ আজমল (পাঞ্জাবি, ; জন্ম: ১৪ অক্টোবর, ১৯৭৭) পাকিস্তানে জন্মগ্রহণকারী ক্রিকেটার। তিনি ডানহাতি অফ-স্পিন বোলিং করেন ও ডানহাতে ব্যাটিং পরিচালনা করে থাকেন। তার কার্যকরী দোসরা এবং অন্যান্য ভঙ্গীমায় বোলিং পাকিস্তানকে জয়লাভে সহায়তা করে থাকে। আধুনিক ক্রিকেট বিশ্বে তাকে অন্যতম 'সেরা স্পিনার' হিসেবে পরিচিতি লাভ করে আসছেন।

২০০৯ সালে সন্দেহজনক বোলিং ভঙ্গীমার দায়ে অভিযুক্ত হন। পরবর্তীতে অবশ্য এ দায় থেকে মুক্তি পান।

অভ্যন্তরীণ ক্রিকেট 
২০০৫ সালে ফয়সালাবাদ ক্রিকেট দলের পক্ষ হয়ে ঘরোয়া ক্রিকেটে এবিএন-আম্রো টুয়েন্টি-২০ কাপ জয়ে ভূমিকা রাখেন। এছাড়াও, খান রিসার্চ ল্যাবরেটরিজ ও ইসলামাবাদ দলের হয়েও খেলেছেন।

২০১২ সালে বিগ ব্যাশ লীগ প্রতিযোগিতায় অ্যাডিলেড স্ট্রাইকার্স দলের পক্ষে চুক্তিবদ্ধ হন।

খেলোয়াড়ী জীবন 

ত্রিশ বছর বয়সে পাকিস্তান দলের হয়ে একদিনের আন্তর্জাতিক ক্রিকেটে অভিষেক ঘটান। এর এক বছর পর টেস্টে অভিষেক হন। এরপর ২০০৯ সালের আইসিসি বিশ্ব টুয়েন্টি২০ প্রতিযোগিতায় পাকিস্তানকে শিরোপা লাভে সহায়তা করেন। নভেম্বর, ২০১১ সাল থেকে সাঈদ আজমল আন্তর্জাতিক ক্রিকেট কাউন্সিল কর্তৃক প্রণীত আইসিসি প্লেয়ার র‌্যাঙ্কিংয়ে একদিনের আন্তর্জাতিক ক্রিকেটে শীর্ষস্থানীয় বোলার হিসেবে প্রথম স্থানে রয়েছেন। এছাড়া, টি২০ ক্রিকেটেও তিনি শীর্ষস্থানে রয়েছেন। বর্তমানে টেস্ট ক্রিকেটের বোলিং বিভাগে তার অবস্থান তৃতীয়।

২৮ জানুয়ারি, ২০১২ তারিখে নিজস্ব ২০তম টেস্টে সবচেয়ে দ্রুততম সময়ে প্রথম পাকিস্তানি বোলার হিসেবে ১০০ উইকেট নেয়ার কৃতিত্ব অর্জন করেন। এছাড়াও টুয়েন্টি২০ আন্তর্জাতিকে সবচেয়ে বেশি ৭১ উইকেট নিয়ে রেকর্ড গড়েছেন।

বোলিং রেকর্ড 

প্রধান

 টেস্টে ৫ উইকেট লাভ 

ম্যাচে ১০ উইকেট গ্রহণ 

একদিনের আন্তর্জাতিকে ৫ উইকেট

আরও দেখুন 
 শারজিল খান
 উমর আকমল
 আহমেদ শেহজাদ
 আইসিসি প্লেয়ার র‌্যাঙ্কিং

তথ্যসূত্র

বহিঃসংযোগ 

 
 

পাকিস্তানি ক্রিকেটার
১৯৭৭-এ জন্ম
জীবিত ব্যক্তি
পাকিস্তানের একদিনের আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
ওরচেস্টারশায়ারের ক্রিকেটার
অ্যাডিলেড স্ট্রাইকার্সের ক্রিকেটার
ফয়সালাবাদ উলভসের ক্রিকেটার
ঢাকা ডমিনেটর্সের ক্রিকেটার
কন্দুরাতা ওয়ারিয়র্সের ক্রিকেটার
ইসলামাবাদের ক্রিকেটার
পাঞ্জাবি ব্যক্তি
ফয়সালাবাদ থেকে আগত ক্রিকেটার
পাকিস্তানের টেস্ট ক্রিকেটার
সিতারা-ই-ইমতিয়াজ প্রাপক
ফয়সালাবাদের ক্রিকেটার
খান রিসার্চ ল্যাবরেটরিজের ক্রিকেটার
ওয়াটার এন্ড পাওয়ার ডেভেলপম্যান্ট অথরিটির ক্রিকেটার
ফরচুন বরিশালের ক্রিকেটার
জারাই তারাকিয়াতি ব্যাংক লিমিটেডের ক্রিকেটার
ফেডারেল এরিয়াজের ক্রিকেটার
ফয়সালাবাদ উল্ভসের ক্রিকেটার
পাঞ্জাবের (পাকিস্তান) ক্রিকেটার
ইসলামাবাদ ইউনাইটেডের ক্রিকেটার
অ্যান্টিগুয়া হকসবিলসের ক্রিকেটার
চট্টগ্রাম চ্যালেঞ্জার্সের ক্রিকেটার
পাকিস্তানি ক্রিকেট কোচ
ব্রুস অক্সেনফোর্ড

ব্রুস নিকোলাস জেমস অক্সেনফোর্ড (; জন্ম: ৫ মার্চ, ১৯৬০) অস্ট্রেলিয়ায় জন্মগ্রহণকারী ক্রিকেট আম্পায়ার ও সাবেক ক্রিকেটার। ২০০৮ সাল থেকে আন্তর্জাতিক ক্রিকেট কাউন্সিলের তালিকাভূক্ত আন্তর্জাতিক আম্পায়ার হিসেবে একদিনের আন্তর্জাতিক ক্রিকেট খেলার মাধ্যমে তার অভিষেক ঘটে। এছাড়াও, ২০১০ সালে প্রথমবারের মতো টেস্ট ক্রিকেট খেলা পরিচালনা করেছেন।

২৬ সেপ্টেম্বর, ২০১২ তারিখে আম্পায়ারদের সর্বোচ্চ স্তর আইসিসি’র সেরা আম্পায়ার তালিকায় অন্তর্ভুক্ত হন। ঐদিন তারই স্বদেশী সাইমন টাওফেল অবসর নেন ও আম্পায়ারদের দক্ষতা বৃদ্ধি এবং প্রশিক্ষণ ব্যবস্থাপক হিসেবে নতুন ভূমিকায় অবতীর্ণ হন।

অক্সেনফোর্ড ১৯৯১/৯২ ও ১৯৯২/৯৩ মৌসুমে কুইন্সল্যান্ডের পক্ষ হয়ে আটটি প্রথম-শ্রেণীর ক্রিকেট খেলায় অংশগ্রহণ করেন।

আম্পায়ার 
ব্রুস অক্সেনফোর্ড ১৯৯৮ সালে আম্পায়ার জীবন শুরু করেন। ২০০১ সালে প্রথম-শ্রেণীর ক্রিকেটে আম্পায়ার হিসেবে অভিষিক্ত হন। ২০০৩ সালে ১২-সদস্যবিশিষ্ট জাতীয় আম্পায়ার প্যানেলে অন্তর্ভুক্ত হন। ২০০৭/০৮ মৌসুমে ক্রিকেট অস্ট্রেলিয়ার পক্ষ থেকে আইসিসি আন্তর্জাতিক তৃতীয় আম্পায়ার তালিকায় অন্তর্ভুক্তির জন্য তার নাম প্রস্তাব করা হয়।

২০১০ সালের ডিসেম্বর মাসে শ্রীলঙ্কার ক্যান্ডিতে অনুষ্ঠিতি শ্রীলঙ্কা বনাম ওয়েস্ট ইন্ডিজের মধ্যকার টেস্টের মাধ্যমে আম্পায়ার হিসেবে খেলা পরিচালনা করার প্রথম সুযোগ পান।

বিতর্ক 
১৯ ফেব্রুয়ারি, ২০১২ তারিখে অক্সেনফোর্ড অস্ট্রেলিয়া বনাম ভারতের মধ্যকার খেলায় তৃতীয় আম্পায়ারের দায়িত্ব পালন করেন। ঐদিন তিনি ভুলক্রমে (আউট) বোতামে চাপ দিয়ে মাইক হাসিকে আউট দেন। অক্সেনফোর্ড বিষয়টি দ্রুত বুঝতে পেরে তাড়াতাড়ি সিদ্ধান্ত পরিবর্তন করেন।

তথ্যসূত্র

আরও দেখুন 
 আইসিসি’র সেরা আম্পায়ার তালিকা
 আইসিসি পুরস্কার
 আম্পায়ার

১৯৬০-এ জন্ম
অস্ট্রেলীয় ক্রিকেটার
অস্ট্রেলীয় ক্রিকেট আম্পায়ার
কুইন্সল্যান্ড থেকে আগত ক্রিকেটার
জীবিত ব্যক্তি
অস্ট্রেলিয়ার টেস্ট ক্রিকেট আম্পায়ার
অস্ট্রেলিয়ার একদিনের আন্তর্জাতিক ক্রিকেট আম্পায়ার
অস্ট্রেলিয়ার টুয়েন্টি২০ আন্তর্জাতিক ক্রিকেট আম্পায়ার
কুইন্সল্যান্ডের ক্রিকেটার
টনি হিল

অ্যান্থনী লয়েড হিল (; জন্ম: ২৬ জুন, ১৯৫১) নিউজিল্যান্ডের অকল্যান্ডে জন্মগ্রহণকারী আন্তর্জাতিক ক্রিকেট আম্পায়ার। সচরাচর তিনি টনি হিল নামেই বৈশ্বিকভাবে পরিচিত হয়ে আসছেন। বর্তমানে তিনি আইসিসি’র সেরা আম্পায়ার তালিকার একজন সদস্য। ২০০৯ সালে আইসিসি'র সেরা আম্পায়ার তালিকায় মনোনীত হন। আন্তর্জাতিক ক্রিকেট কাউন্সিলের আন্তর্জাতিক প্যানেলে থাকা অবস্থায় ২০০৬ সালে জোহানেসবার্গে অনুষ্ঠিত দক্ষিণ আফ্রিকা বনাম অস্ট্রেলিয়ার মধ্যকার টেস্ট ক্রিকেট খেলায় নিরপেক্ষ আম্পায়ার হিসেবে এলিট প্যানেলকে সহায়তা করেন।

আম্পায়ার 
মার্চ, ১৯৯৮ সালে প্রথমবারের মতো নিউজিল্যান্ড বনাম জিম্বাবুয়ের মধ্যেকার একদিনের আন্তর্জাতিক ক্রিকেট খেলায় আম্পায়ার হিসেবে অভিষিক্ত হন টনি হিল। ডিসেম্বর, ২০০১ সালে নিউজিল্যান্ড বনাম বাংলাদেশের মধ্যকার টেস্ট ক্রিকেটে অভিষেক ঘটান টনি।

২০০৭ সালে অনুষ্ঠিত বিশ্বকাপ ক্রিকেটে সেন্ট কিটসে গ্রুপ এ'র তিনটি খেলায় আম্পায়ারিং করেন।

তথ্যসূত্র

আরও দেখুন 
 আইসিসি’র সেরা আম্পায়ার তালিকা
 ২০১১ ক্রিকেট বিশ্বকাপ
 তৃতীয় আম্পায়ার
 আম্পায়ার

বহিঃসংযোগ 
 Cricinfo Profile
 List of Tony Hill's Test Matches
 List of Tony Hill's ODI's
 List of Tony Hill's Twenty20's
 The Emirates International Panel of ICC Umpires

অকল্যান্ড থেকে আগত ক্রিকেটার
১৯৫১-এ জন্ম
জীবিত ব্যক্তি
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেট আম্পায়ার
নিউজিল্যান্ডের একদিনের আন্তর্জাতিক ক্রিকেট আম্পায়ার
নিউজিল্যান্ডের টুয়েন্টি২০ আন্তর্জাতিক ক্রিকেট আম্পায়ার
শফি উসমানি

মুহাম্মদ শফি বিন মুহাম্মাদ ইয়াসিন উসমানি দেওবন্দি (; , Muḥammad Shafī‘ ibn Muḥammad Yāsīn al-‘Uthmānī ad-Diyūbandī;  ২৫ জানুয়ারী ১৮৯৭৬ অক্টোবর ১৯৭৬), বা মুফতি মুহাম্মদ শফি ছিলেন পাকিস্তানের দেওবন্দি ধারার বিখ্যাত সুন্নি ইসলামি পণ্ডিত।

তিনি একজন হানাফী আইনজ্ঞ এবং মুফতি। শরিয়াহ, হাদীস, কুরআনের ব্যাখ্যা ছাড়া সুফিতত্ত্বের উপরও তার অগাধ পাণ্ডিত্য ছিল। ব্রিটিশ ভারতের দেওবন্দে জন্মগ্রহণ করেন। তিনি দারুল উলূম দেওবন্দ থেকে ১৯১৭ সালে স্নাতক হন, যেখানে তিনি পরে হাদিস শিক্ষা দেন এবং প্রধান মুফতির পদে অধিষ্ঠিত হন। পাকিস্তান আন্দোলনে সময় দেওয়ার জন্য তিনি ১৯৪৩ সালে দেওবন্দ থেকে ইস্তফা দেন। স্বাধীনতার পর তিনি পাকিস্তানে চলে যান, যেখানে তিনি ১৯৫১ সালে দারুল উলূম করাচি প্রতিষ্ঠা করেন। তার লিখিত রচনাগুলির মধ্যে কুরআনের তাফসীর মাআরিফুল কুরআন সর্বাধিক পরিচিত।

জন্ম এবং বাল্যকাল 
মুহাম্মাদ ইয়াসিনের পুত্র মুহাম্মদ শফি ২৫শে জানুয়ারী ১৮৯৭ খ্রিস্টাব্দে (২১ শাবান ১৩১৪ হিজরী) ব্রিটিশ ভারতের দেওবন্দে একটি উসমানি পরিবারে জন্মগ্রহণ করেন। তার নাম "মুহাম্মদ শফি" ) তার পিতার উস্তাদ রশিদ আহমদ গাঙ্গুহির প্রদায়িত। যদিও তার আসল নাম তার দাদা খলিফা তাহসিন আলি মুহাম্মদ মুবিন () রেখেছিলেন। শফি একটি ধর্মীয় পরিবেশে বেড়ে উঠেন। শৈশবে তিনি দারুল উলূম দেওবন্দের আঙিনায় খেলাধুলা করতেন এবং তাঁর পিতার সাথে বসতেন, যিনি মাদরাসাটির শিক্ষক ছিলেন।

জীবনী 
মুফতী মুহাম্মদ শফি ১৩১৪ হিজরী সনের শা'বান মাসের ২১ তারিখে (২৫ জানুয়ারি ১৮৯৭ খ্রিষ্টাব্দ) জন্মগ্রহণ করেন । তার নাম "মুহাম্মদ শফি" হযরত রশীদ আহমাদ গাঙ্গুহী কর্তৃক প্রস্তাবিত। ১৩২৫ হিজরীতে (১৯০৭/১৯০৮ খ্রিষ্টাব্দে) তিনি দারুল উলূম দেওবন্দে ভর্তি হন । তিনি ১৩৩৬ হিজরীতে (১৯১৮ খ্রিষ্টাব্দ) দারুল উলূম দেওবন্দ থেকে স্নাতক ডিগ্রি লাভ করেন, তখন তার বয়স ২১ বছর ছিল। 
এরপর ১৩৩৭ হিজরীতে (১৯১৮/১৯১৯ খ্রিষ্টাব্দ) তিনি দারুল উলূম দেওবন্দের প্রাথমিক শ্রেণীর শিক্ষক হিসেবে নিযুক্ত হন। তিনি খুবই তাড়াতাড়ি উচ্চতর শ্রেণীর শিক্ষক হিসেবে নিযুক্ত হন। তিনি ১৩৫০ হিজরী সনে (১৯৩২ খ্রিষ্টাব্দ) দারুল উলূম দেওবন্দের মুফতীয়ে আযম তথা প্রধান মুফতী (গ্রেন্ড মুফতী) নিযুক্ত হন। 
দেশ বিভাগের পর তিনি তার পিতৃভূমি দেওবন্দ ছেড়ে পাকিস্তান চলে আসেন। তিনি ১৩৭০ হিজরীতে (১৯৫১ খ্রিষ্টাব্দ) পাকিস্তানে দারুল উলূম করাচী প্রতিষ্ঠা করেন। 
তিনি ছোট বড় মিলিয়ে প্রায় দেড়শত এর মত বই (কিতাব) লেখেছেন। তার বিশ্বখ্যাত তাফসীর গ্রন্থ "মা'আরিফুল কুরআন" যা বহু ভাষায় অনুবাদ হয়েছে যা তিনি সমাপ্ত করেন (ঊর্দূতে) তার মৃত্যুর চার বছর আগে।
এই আলেমে দ্বীন ও মনীষী ১৩৯৬ হিজরী সনের শাওয়াল মাসের ১০ তারিখে মৃত্যুবরণ করেন।

আরও দেখুন 
 তাকি উসমানি
 মুহাম্মদ রফী উসমানি

পাদটীকা

তথ্যসূত্র

গ্রন্থপঞ্জি 
শফি

বহিঃসংযোগ 
 মাটির ঘর
 তাফসীরে মাআরিফুল কুরআন
 
 
 

১৮৯৭-এ জন্ম
১৯৭৬-এ মৃত্যু
পাকিস্তানি সুন্নি মুসলিম
সুন্নি মুসলিম পণ্ডিত
সুন্নি মুসলিম
মুসলিম ধর্ম প্রচারক
মুসলিম পণ্ডিত
ইসলামি ব্যক্তিত্ব
দেওবন্দি ব্যক্তি
পাকিস্তানের প্রধান মুফতি
মাতুরিদি ব্যক্তি
আশরাফ আলী থানভীর শিষ্য
দারুল উলুম দেওবন্দের প্রধান মুফতি
তাকি উসমানির পরিবার
মাহমুদ হাসান দেওবন্দির ছাত্র
শাব্বির আহমদ উসমানির ছাত্র
দারুল উলুম দেওবন্দের প্রাক্তন শিক্ষার্থী
আনোয়ার শাহ কাশ্মীরির ছাত্র
পাকিস্তানি ইসলাম ধর্মীয় নেতা
হানাফী ব্যক্তি
পাকিস্তানি সুন্নি মুসলিম পণ্ডিত
মুহাজির ব্যক্তি
দেওবন্দের ব্যক্তি
আমিলকার বারবুই

আমিলকার বারবুই (, ; ২৯ মার্চ ১৮৯৩ – ২৪ আগস্ট ১৯৬৫) একজন ব্রাজিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় করিন্থিয়ান্স এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছিলেন।

আমিলকার ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯২২ সাল পর্যন্ত তিনি সর্বমোট ১৫ ম্যাচে ৪টি গোল করেছিলেন। তিনি ব্রাজিলের হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯ এবং ১৯২২) অংশগ্রহণ করেছিলেন, যার মধ্যে ১৯১৯ এবং ১৯২২ সালে দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল 
আমিলকার কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।

ব্যক্তিগত জীবন 
আমিলকার বারবুই ১৮৯৩ সালের ২৯শে মার্চ তারিখে ব্রাজিলের রিউ দাস পেদ্রাসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৫ সালের ২৪শে আগস্ট তারিখে, ব্রাজিলের সাও পাওলোতে ৭২ বছর বয়সে তিনি মৃত্যুবরণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 
 
 

১৮৯৩-এ জন্ম
১৯৬৫-এ মৃত্যু
ব্রাজিলীয় ফুটবলার
ফুটবল মধ্যমাঠের খেলোয়াড়
ব্রাজিলের আন্তর্জাতিক ফুটবলার
১৯১৬ দক্ষিণ আমেরিকান চ্যাম্পিয়নশিপের খেলোয়াড়
লাৎসিয়ো স্পোর্টস ক্লাবের খেলোয়াড়
সোসিয়েদাদে এস্পোর্তিভা পালমেইরাসের খেলোয়াড়
করিন্থিয়ান্স পাউলিস্তা স্পোর্ট ক্লাবের খেলোয়াড়
ব্রাজিলীয় ফুটবল ম্যানেজার
কোপা আমেরিকা বিজয়ী খেলোয়াড়
ইতালীয় বংশোদ্ভূত ব্রাজিলীয় ব্যক্তি
ব্রাজিলীয় প্রবাসী ফুটবলার
সাও পাওলোর ফুটবলার
ইতালিতে প্রবাসী ফুটবলার
ইতালিতে ব্রাজিলীয় প্রবাসী ক্রীড়াবিদ
ব্রাজিল জাতীয় ফুটবল দলের ম্যানেজার
সেরিয়ে আ-এর খেলোয়াড়
পুরুষ ফুটবল মধ্যমাঠের খেলোয়াড়
ব্রাজিলীয় পুরুষ ফুটবলার
চিকো নেত্তো

ফ্রান্সিস্কো বুয়েনো নেত্তো (, ; ৯ এপ্রিল ১৮৯৪ – ১৮ জুন ১৯৫৯; চিকো নেত্তো নামে সুপরিচিত) একজন ব্রাজিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় ফ্লুমিনেন্সে এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেছিলেন।

নেত্তো ১৯১৭ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৪ ম্যাচে অংশগ্রহণ করেছিলেন। তিনি ব্রাজিলের হয়ে  সর্বমোট দুইটি দক্ষিণ আমেরিকান চ্যাম্পিয়নশিপে (১৯১৭ এবং ১৯২২) অংশগ্রহণ করেছিলেন, যার মধ্যে ১৯২২ সালে দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
নেত্তো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৭ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।

ব্যক্তিগত জীবন
ফ্রান্সিস্কো বুয়েনো নেত্তো ১৮৯৪ সালের ৯ই এপ্রিল তারিখে ব্রাজিলের মোজি মিরিমে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫৯ সালের ১৮ই জুন তারিখে, ব্রাজিলের মারিয়াঙ্গায় ৬৫ বছর বয়সে  তিনি মৃত্যুবরণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 

১৮৯৪-এ জন্ম
১৯৫৯-এ মৃত্যু
ব্রাজিলীয় ফুটবলার
ফুটবল রক্ষণভাগের খেলোয়াড়
ব্রাজিলের আন্তর্জাতিক ফুটবলার
১৯১৭ দক্ষিণ আমেরিকান চ্যাম্পিয়নশিপের খেলোয়াড়
ফ্লুমিনেন্সে ফুটবল ক্লাবের খেলোয়াড়
ব্রাজিলীয় ফুটবল ম্যানেজার
ব্রাজিল জাতীয় ফুটবল দলের ম্যানেজার
ব্রাজিলীয় পুরুষ ফুটবলার
পুরুষ ফুটবল রক্ষণভাগের খেলোয়াড়
২০১২ বাংলাদেশ চ্যাম্পিয়নশিপ লিগ

২০১২ বাংলাদেশ চ্যাম্পিয়নশিপ লিগ (বিসিএল), বাংলাদেশ পেশাদার ফুটবল লিগের দ্বিতীয় স্তরের প্রথম মৌসুম যা মার্চ, ২০১২ তে শুরু হয়। উদ্বোধনী লিগে ৭টি দল  ডাবল-লিগ পদ্ধতিতে একে-অপরের সঙ্গে খেলে। কক্সসিটি স্পোর্টিং ক্লাব প্রতিযোগিতায় চ্যাম্পিয়ন হয়।

অংশগ্রহণকারী দলসমূহ ও ভেন্যু 
বাংলাদেশ চ্যাম্পিয়নশিপ লিগের প্রথম মৌসুমে অংশগ্রহণের জন্য ১৫ দল আগ্রহ প্রকাশ করেছিল। বাংলাদেশ ফুটবল ফেডারেশন(বাফুফে)-এ আবেদনপত্র জমাকৃত দলগুলো ছিল-ওয়ারী ক্লাব, বাংলাদেশ বয়েজ ক্লাব, সিটি ক্লাব, উত্তর বারিধারা, ঢাকা ওয়ান্ডারার্স, নারায়ণগঞ্জ শুকতারা যুব সংসদ, মহাখালী একাদশ, সিলেট ফুটবল ক্লাব, কক্সসিটি ফুটবল ক্লাব, বাড্ডা জাগরণী সংসদ, অগ্রনী ব্যাংক লিমিটেড ও সিলেট বিয়ানীবাজার ক্লাব। বিয়ানীবাজার সিলেট ও নারায়ণগঞ্জ শুকতারা ক্লাব ২০১০ সালে ‘‘বি’’ লিগের মূল আসর খেলে নেমে গিয়েছিল। তেমনি  ‘‘বি’’ লিগ থেকে বিদায় নেয়া চট্টগ্রাম আবাহনী ও চট্টগ্রাম মোহামেডান। বাফুফে  আবেদনকারী ক্লাব গুলির সাক্ষাৎকার নেয় ২৫ ও ২৬ জুলাই,২০১১ তারিখে। অতঃপর নিম্নোল্লিখিত সাত দলকে লিগে অংশগ্রহণের অনুমতি দেয়ঃ

বিসিএল-এর ভেন্যু বাফুফে কর্তৃক নির্ধারিত হয়। এই মৌসুমের দুই রাউন্ডের খেলা অনুষ্ঠিত হয় দুটি ভেন্যুতে।  বঙ্গবন্ধু জাতীয় স্টেডিয়ামে উদ্বোধনী ম্যাচ হয় । লিগের প্রথম রাউন্ড ঢাকার কমলাপুর বীরশ্রেষ্ঠ শহীদ সিপাহী মোহাম্মদ মোস্তফা কামাল স্টেডিয়ামে ও দ্বিতীয় রাউন্ড কক্সবাজার জেলার বীরশ্রেষ্ঠ রুহুল আমিন স্টেডিয়াম-এ অনুষ্ঠিত হয়।

চূড়ান্ত পয়েন্ট তালিকা 
১২ ম্যাচে ৫ জয়, ৫ হার এবং ২ ড্র করে ২০ পয়েন্ট নিয়ে কক্স সিটি স্পোর্টিং ক্লাব চ্যাম্পিয়ন হয়। লিগের চ্যাম্পিয়ন ও রানার্সআপ আগামী বাংলাদেশ প্রিমিয়ার লিগে খেলার সুযোগ পাওয়া আর সবচেয়ে কম পয়েন্ট পাওয়া দলটি প্রথম বিভাগ লিগে নেমে যাওয়ার নিয়ম থাকলেও শুধু চ্যাম্পিয়ন দলকে বিপিএল-এ উন্নীত করা হয়। কক্স সিটি ফুটবল ক্লাব চ্যাম্পিয়ন হলে পরের মৌসুমে অর্থ সংকটের কারণে দল গঠন করে না পারায় বিপিএল খেলতে না চাইলে বাফুফে দলটিকে সব ধরনের প্রতিযোগিতা থেকে ৫ বছরের জন্য নিষিদ্ধ করে । এই মৌসুমে পয়েন্ট তালিকার সর্বশেষে  চট্টগ্রাম আবাহনী থাকলেও লিগ থেকে অবনমিত করা করা হয়নি।সূত্রঃ বাংলাদেশ ফুটবল ফেডারেশন

স্পন্সরশিপ 
বাফুফে এই মৌসুমের স্পন্সরদের থেকে ৩২ লক্ষ টাকা সংগ্রহ করে।  প্রিমিয়ার ব্যাংক লিমিটেড এই মৌসুমের টাইটেল স্পন্সর করেছিল। 'টাইটেল স্পন্সর' হিসেবে ব্যাংকটি ২০ লক্ষ টাকা বাফুফে-কে প্রদান করে।  এছাড়াও ডেসটিনি গ্রুপ এই মৌসুমের 'কো-স্পন্সর' ছিল। কো-স্পন্সর হিসেবে ডেসটিনি গ্রুও বাফুফে-কে ১২ লক্ষ টাকা প্রদান করে।

আর্থিক পুরস্কার 
এই মৌসুমের চ্যাম্পিয়ন দলকে তিন লাখ টাকা এবং রানার্সআপকে দুই লাখ টাকার অর্থ পুরস্কার দেয়া হয়। এছাড়া স্পন্সর প্রতিষ্ঠান থেকে পাওয়া অর্থের অর্ধেক ভাগ করে দেয়া হয় এই মৌসুমে অংশগ্রহণকারী সকল দলকে।

তথ্যসূত্র 

বাংলাদেশ চ্যাম্পিয়নশিপ লিগের মৌসুম
২০১২-এ বাংলাদেশী ক্রীড়া
২০১২-এ বাংলাদেশী ফুটবল
ভাত দে

ভাত দে হল ১৯৮৪ সালে মুক্তিপ্রাপ্ত বাংলাদেশী নাট্যধর্মী চলচ্চিত্র। ছবিটির সংলাপ, চিত্রনাট্য ও পরিচালনা করেছেন আমজাদ হোসেন। ছবিটিতে বিভিন্ন চরিত্রে অভিনয় করেছেন শাবানা, আলমগীর, রাজীব, আনোয়ার হোসেন, শিশুশিল্পী হিসেবে আঁখি আলমগীর।

ছবিটি ৯ম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ নয়টি বিভাগে পুরস্কার লাভ করে। আমজাদ হোসেন শ্রেষ্ঠ পরিচালক, চিত্রনাট্যকার ও সংলাপ রচয়িতা বিভাগে তিনটি পুরস্কার লাভ করেন।

কাহিনী সংক্ষেপ 
জরি একজন গরিব বাউল শিল্পীর মেয়ে। যে কিনা ছোটবেলায় অভাবের কারণে মাকে হারায়, অন্ধ বাউল বাবাকে নিয়ে ছোট বেলা থেকেই যার সংগ্রামী ও অতি অভাব অনটনের সংসার। জরি যখন বড় হয় একদিন তার বাবাও দুমুঠো ভাত যোগাড় করতে গিয়ে মারা যায়। এরপর থেকে সহায় সম্বলহীন এক অসহায় দরিদ্র 'জরি'র অতি করুণ কাহিনীর একটি সফল চিত্ররূপ 'ভাত দে' ছবিটি।

নির্মাণ ইতিহাস 
ছবিটির পরিচালক আমজাদ হোসেন ঢাকা ক্লাবের একটি নির্জন রুমে এক মাস টানা কাজ করে স্ক্রিপ্ট রেডি করেছিলেন। ঢাকার অনেক সাংবাদিকদের সামনে মানিকগঞ্জের নদীর পাড়ে প্রথম দিন শুটিং হয়েছিল। আমজাদ হোসেন স্পটটি এমনভাবে তৈরি করেছিলেন যে একটি ভাঙাচোরা বাড়ি, পাশে বাঁশঝাড়। বাড়িটির চালে বাঁশের আগা বাতাস হলেই বাড়ি খায়। সেখানে অভাগিনী বেশে শাবানা বাস করবেন। কিন্তু শাবানা যখন শট দিচ্ছিলেন তখন তার পরনে ইস্ত্রি করা শাড়ি ছিল যা একেবারে ভিখারি গোছের চরিত্রের সঙ্গে মানাচ্ছিলনা। তারপর মানিকগঞ্জের এক গরিব মহিলার একটি শাড়ি জোগাড় করে শুটিংটি করতে হয়েছিল।

শ্রেষ্ঠাংশে 
 শাবানা - জরি
 আলমগীর - গহর
 রাজীব - ইয়াজিদ মিয়া
 আনোয়ার হোসেন - সাইজুদ্দিন বয়াতি
 আনোয়ারা - রহিমা
 আঁখি আলমগীর - জরি (কিশোর বয়সে)
 জাহানারা ভূঁইয়া - হরবালা
 টেলি সামাদ - সাধু
 আখতার হোসেন - মিয়া সাব

সম্মাননা

জাতীয় চলচ্চিত্র পুরস্কার 

১৯৮৪ সালে ‘ভাত দে’ চলচ্চিত্রটি শ্রেষ্ঠ চলচ্চিত্রের পুরস্কারসহ মোট নয়টি শাখায় জাতীয় চলচ্চিত্র পুরস্কার জেতে।
 বিজয়ী শ্রেষ্ঠ প্রযোজকঃ আবু জাফর খান
 বিজয়ী শ্রেষ্ঠ পরিচালকঃ আমজাদ হোসেন
 বিজয়ী শ্রেষ্ঠ অভিনেত্রীঃ শাবানা
 বিজয়ী শ্রেষ্ঠ শিশুশিল্পীঃ আঁখি আলমগীর
 বিজয়ী শ্রেষ্ঠ চিত্রনাট্যকারঃ আমজাদ হোসেন
 বিজয়ী শ্রেষ্ঠ সংলাপ রচয়িতাঃ আমজাদ হোসেন
 বিজয়ী শ্রেষ্ঠ শব্দ গ্রাহকঃ এমএ বাসেত
 বিজয়ী শ্রেষ্ঠ চিত্র সম্পাদকঃ মুজিবুর রহমান দুলু
 বিজয়ী শ্রেষ্ঠ শিল্প নির্দেশঃ অঞ্জন ভৌমিক

আন্তর্জাতিক সম্মননা 
বাংলা ছবির মধ্যে ‘ভাত দে’ ছবিটি প্রথম কান আন্তর্জাতিক চলচ্চিত্র উত্সবে অংশ নিয়েছিল।

সংগীত 
ভাত দে ছবিটির সঙ্গীত পরিচালনা করেছেন আলাউদ্দিন আলী। গীত রচনা করেছেন আমজাদ হোসেন।

তথ্যসূত্র

বহিঃসংযোগ

 
 

১৯৮৪-এর চলচ্চিত্র
১৯৮০-এর দশকের নাট্য চলচ্চিত্র
আমজাদ হোসেন পরিচালিত চলচ্চিত্র
আমজাদ হোসেনের চিত্রনাট্য
আলাউদ্দিন আলী সুরারোপিত চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
১৯৮০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
টাকা আনা পাই

টাকা আনা পাই ১৯৭০ সালে মুক্তিপ্রাপ্ত বাংলাদেশী চলচ্চিত্র। বাংলাদেশের বিখ্যাত লেখক ও চলচ্চিত্রকার জহির রায়হানের লেখা চলচ্চিত্রটি পরিচালনা করেছেন বাবুল চৌধুরী। সঙ্গীত পরিচালনায় ছিলেন আলতাফ মাহমুদ । ছবিটিতে বিভিন্ন চরিত্রে অভিনয় করেছেন রাজ্জাক, ববিতা, গোলাম মোস্তফা, বেবী জামান, শওকত আকবর।

কাহিনী সংক্ষেপ 
বাবা হানিফ বাবুর্চি (শওকত আকবর) ও মা রওশন জামিলের ছেলে শহীদ (রাজ্জাক) । বাবা সহায় সম্বল সমস্ত কিছু বন্ধক রেখে ছেলেকে উচ্চ শিক্ষায় শিক্ষিত করেছেন । ওকালতি পাস করিয়েছেন । বাবা এক সময় তার বন্ধু দিন মোহাম্মদ এর মেয়ের সাথে ছেলের বিয়ে দিবেন বলে প্রতিশ্রুতি করেছিলেন । বিষয়টা শহীদ কখনও জানতো না। অন্ধ হয়েও ছেলের জন্য বৃদ্ধ বয়সে বাবুর্চির কাজ করতেন যাতে ছেলের লিখাপড়ার কোন অসুবিধা না হয়। ছেলে ওকালতি পাশ করার পর বাবাকে বাবুর্চির কাজ করতে নিষেধ করেন। বন্ধক রেখে টাকা ধার এনেছিলেন মহাজন আব্দুল্লাহ মিয়া (ইনাম আহমেদ) এর কাছ থেকে। পাওনাদার ইনাম আহমেদ এর তাগাদায় হানিফ বাবুর্চি অতিষ্ঠ হয়ে পড়েন।পাওনা শোধ করতে হবে অথবা তার কুৎসিত মেয়ের সঙ্গে ছেলে শহীদের বিয়ে দিতে হবে । এমন অবস্থায় হানিফ অসুস্থ হয়ে পড়ে। বাবার চিকিৎসা করানোর মতো সামর্থ্য নেই শহীদের। একদিকে বাবার চিকিৎসা অন্যদিকে মহাজনের ঋণ শোধের শর্ত এসব নিয়ে শহীদ চিন্তায় পড়ে যায়। এদিকে শহরের বিত্তশালি খান বাহাদুর এর একমাত্র আহ্লাদি মেয়ের সঙ্গে ঘোটক আলতাফ শহীদের বিয়ে দেয়ার ফন্দি আঁটেন। অসুস্থ বাবাকে বাঁচানোর জন্য খান বাহাদুরের মেয়েকে বিয়ে করে ঘর জামাই হওয়ার শর্তে শহীদ রাজি হয়ে যায়। যার ফলে শহীদ সেই টাকা দিয়ে মহাজনের আব্দুল্লাহ মিয়ার সব ঋণ শোধ করে অসুস্থ বাবার হাতে জমির দলিল ফিরিয়ে দেয়। শহীদের বাবাও সুস্থ হয়ে উঠেন । সুস্থ হয়ে উঠার পর বন্ধুর মেয়ে রানুর সঙ্গে বিয়ে দেয়ার সব ব্যবস্থা করেন কিন্তু বিয়ের দিন শহীদ জানিয়ে দেয় সে আসতে পারবে না এবং এই রানুকে বিয়ের করতে পারবেনা। ওদিকে শহরের খান বাহাদুর এর মেয়ের সঙ্গে বিয়ের সকল প্রস্তুতি সম্পন্ন হওয়ার পর বিয়ের আসরে শহীদের অন্ধ বাবা তার বন্ধুকে নিয়ে হাজির হয়। বিয়ের আসরেই শুরু হয়ে যায় পিতা ও পুত্রের অনিবার্য সংঘাত । সেই থেকে শুরু হয় সন্তানের প্রতি এক মমতাময়ী ও অভিমানি পিতা এবং পিতার মমতা বঞ্চিত এক সন্তানের টানাপোড়ন।

শ্রেষ্ঠাংশে 
 রাজ্জাক - শহীদ
 গোলাম মোস্তফা - খান বাহাদুর
 শওকত আকবর - হানিফ বাবুর্চি (শহীদের বাবা)
 বেবী জামান
 ববিতা
 রওশন জামিল - শহীদের মা
 ইনাম আহমেদ - মহাজন আব্দুল্লাহ মিয়া
 ব্ল্যাক আনোয়ার
 আলতাফ - ঘটক
 দিন মোহাম্মদ
 আনিসুর রহমান

গান
সবগুলি গানের সুরকার ছিলেন আলতাফ মাহমুদ ও লেখক ছিলেন গাজী মাজহারুল আনোয়ার।

"উড়ু উড়ু উড়ু মন আমার" - সাবিনা ইয়াসমিন
"পাপা আমায় দুশতু বলে বলুক" - ববিতা
"মনের আমার কি যে হল" - সাবিনা ইয়াসমিন
"মনের আমার কি যে হল" (অংশ ২) - সাবিনা ইয়াসমিন
"এই নির্জনে বসে" - সাবিনা ইয়াসমিন

আরো দেখুন 
 বাংলাদেশের চলচ্চিত্র
 বাংলা চলচ্চিত্র
 বাংলাদেশী চলচ্চিত্রের তালিকা
 বাংলাদেশী চলচ্চিত্রশিল্পীদের তালিকা

তথ্যসূত্র 

১৯৭০-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বড় ভালো লোক ছিল

বড় ভালো লোক ছিল ১৯৮২ সালে মুক্তিপ্রাপ্ত বাংলাদেশী চলচ্চিত্র। বাংলাদেশের বিখ্যাত সাংবাদিক ও চলচ্চিত্র পরিচালক মোহাম্মদ মহিউদ্দিন ছবিটি পরিচালনা করেছেন । ছবিটিতে বিভিন্ন চরিত্রে অভিনয় করেছেন রাজ্জাক, প্রবীর মিত্র, অঞ্জু ঘোষ, সাইফুদ্দিন আহম্মেদ ।

ছবিটি পরিচালনা করে শ্রেষ্ঠত্বের স্বীকৃতি স্বরূপ পরিচালক মোহাম্মদ মহিউদ্দিন জাতীয় চলচ্চিত্র পুরস্কার শ্রেষ্ঠ পরিচালক (১৯৮২) পুরস্কার লাভ করেন।

কাহিনী সংক্ষেপ

শ্রেষ্ঠাংশে 
 রাজ্জাক
 প্রবীর মিত্র
 অঞ্জু ঘোষ
 সাইফুদ্দিন আহম্মেদ

সম্মাননা

জাতীয় চলচ্চিত্র পুরস্কার 

১৯৮২ সালে ‘বড় ভালো লোক ছিল’ চলচ্চিত্রটি মোট ৫টি শাখায় জাতীয় চলচ্চিত্র পুরস্কার পুরস্কার লাভ করে।
 বিজয়ী শ্রেষ্ঠ অভিনেতাঃ রাজ্জাক ১৯৮২
 বিজয়ী শ্রেষ্ঠ পরিচালকঃ মহিউদ্দীন ১৯৮২
 বিজয়ী শ্রেষ্ঠ পার্শ্বঅভিনেতাঃ প্রবীর মিত্র ১৯৮২
 বিজয়ী শ্রেষ্ঠ সঙ্গীত পরিচালকঃ আলম খান ১৯৮২ 
 বিজয়ী শ্রেষ্ঠ সংলাপ রচয়িতাঃ সৈয়দ শামসুল হক 1982
 বিজয়ী সেরা গায়কঃ এন্ড্রু কিশোর ১৯৮২

সংগীত

সাউন্ড ট্র্যাক 
এই চলচ্চিত্রের গানের গীতিকার ছিলেন সৈয়দ শামসুল হক আলম খান এই চলচ্চিত্রের সকল গানের সুরকার ছিলেন।

আরও দেখুন 
 বাংলাদেশের চলচ্চিত্র
 বাংলা চলচ্চিত্র
 বাংলাদেশী চলচ্চিত্রের তালিকা
 বাংলাদেশী চলচ্চিত্রশিল্পীদের তালিকা

তথ্যসূত্র 

১৯৮২-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
১৯৮০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র